
Εκδήλωση της χορωδίας της Κοινο_Τοπίας 

στη Μονάδα Φροντίδας Ηλικιωμένων ‘‘Αφροδίτη’’ 
Άλλη μια δράση-παρέμβαση με κοινωνικό πρόσημο θα πραγματοποιηθεί από τη χορωδία της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr το Σάββατο 16 Μαρτίου στις 6.30 το απόγευμα στη Μονάδα Φροντίδας Ηλικιωμένων ‘‘Αφροδίτη’’ στις εγκαταστάσεις της Αγ. Στεφάνου 5 και Αρμονίας στο Σαραβάλι Πατρών. 
Τα μέλη της χορωδίας της Κοινο_Τοπίας υπό τη διεύθυνση της μουσικού-υψίφωνου Λίνας Γερονίκου, της πιανίστριας Ελένης Παπαπροκοπίου και του ακορντεονίστα Χρήστου Καμπέρου θα σκορπίσουν μελωδίες στους διαμένοντες αλλά και τους επισκέπτες της ‘‘Αφροδίτης’’. Η εκδήλωση είναι ανοιχτή για όσους θα ήθελαν να μοιραστούν συναισθήματα και την εμπειρία της ανιδιοτελούς προσφοράς. 
Πληροφορίες για την προσέλευσή τους μπορούν να πάρουν και από τη γραμματεία της Κοινο_Τοπίας Δευτ. Τρ. Τετ. 11πμ-2μμ και Πέμ. Παρ. 7-9μμ Μαιζώνος 139 και Παντανάσσης, 4ος όροφος, στο 2615.002009 και στο info@koinotopia.gr 
Η Μονάδα Φροντίδας Ηλικιωμένων ‘‘Αφροδίτη’’ όπως αναφέρει στην ιστοσελίδα της είναι ένας σύγχρονος τόπος διαμονής, που συνδυάζει υψηλής ποιότητας εξειδικευμένες υπηρεσίες φιλοξενίας και υποστήριξης. Καλύπτει δε
· Αυτοεξυπηρετούμενα άτομα που επιθυμούν να παραμείνουν κοινωνικά ενεργά, απολαμβάνοντας επιπλέον ιατρική, νοσηλευτική και ψυχοκοινωνική φροντίδα

· Μη αυτοεξυπηρετούμενα άτομα τα οποία χρίζουν 24ωρης επίβλεψης και ειδικής φροντίδας Άτομα που επιθυμούν να φιλοξενηθούν για συγκεκριμένο χρονικό διάστημα. Η διαμονή στην Αφροδίτη μπορεί να είναι ολιγοήμερη ή μόνιμη και δεν υπάρχει καμία χρονική δέσμευση
· Άτομα που επιθυμούν να περνούν την ημέρα τους δημιουργικά στη μονάδα απολαμβάνοντας όλες τις παρεχόμενες υπηρεσίες με δυνατότητα επιστροφής στο χώρο κατοικίας τους

Οι δράσεις αυτές της Κοινο_Τοπίας που σκοπό έχουν να προσφέρουν χαρά σε συμπολίτες μας που το έχουν ίσως λίγο περισσότερο ανάγκη πραγματοποιούνται στα πλαίσια της κοινωνικής παρέμβασης της για μια κοινωνία της ανθρωπιάς, της αλληλεγγύης, της συμπόνιας, της αλληλοκατανόησης και της αξιοπρέπειας που πρέπει να απολαμβάνουν ισότιμα όλα τα μέλη της κοινωνίας.

